**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

**Гӧгӧртас видзан юкӧнын Коми Республикаса ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося кӧч тӧлысь 22 лунӧ

**1 статья.** Пыртны «Коми Республикаын ва йитӧдъяс ладмӧдӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 11 №, 4595 ст.; 2007, 4 №, 4777; 2008, 11 №, 615 ст.; 2009, 41 №, 764 ст.; 2010, 6 №, 82 ст.; 2012, 34 №, 783 ст.; 2016, 17 №, 239 ст.) татшӧм вежсьӧмъяс:

1) 2 статьяса 2 пункт гижны тадзи:

«2) мукӧд уджмог, кутшӧмъясӧс урчитӧма Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн.»;

2) 21 статьяса 5 пункт гижны тадзи:

«5) федеральнӧй оланпасъяс, Коми Республикаса Оланподув да Коми Республикаса оланпасъяс серти мукӧд уджмог.»;

3) 3 статьяын:

а) 1 юкӧнӧ содтыны татшӧм сюрӧса 92 – 95 пунктъяс:

«92) индыны Коми Республикаса олӧмӧ пӧртысь власьт органӧс, кодӧс уполномочитӧма збыльмӧдны ва объектъяс, налӧн ва видзан зонаяслӧн мутасъяс да берегдорса видзан полосаяс серти, кутшӧмъяс «Гӧгӧртас видзӧм йылысь» Федеральнӧй оланпас серти веськалӧны экология боксянь дінмуын канму контроль (дӧзьӧр) улӧ, экология боксянь дінмуын канму контроль (дӧзьӧр);

93) пырӧдчыны ва объектъяс бӧрся канму мониторинг збыльмӧдӧмӧ да котыртӧмӧ;

94) збыльмӧдны Коми Республикалӧн эмбурӧ пырысь ва объектъяс вылӧ ваӧн лёктор вӧчӧмысь видзчысян да сыысь колясъяссӧ бырӧдан мераяс;

95) збыльмӧдны Коми Республикалӧн эмбурӧ пырысь ва объектъяс видзан мераяссӧ;»;

б) 2 юкӧнын «ачыс либӧ» кывъяс бӧрын содтыны «(индӧм юкӧнса 92 пунктын индӧм уджмогъяс кындзи)» кывъяс.

**2 статья.** Пыртны «Коми Республикаын кыйсьӧм-вӧралӧм йылысь да кыйсян-вӧралан озырлун видзӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2018, 10 №, 174 ст.; 2020, 18 №, 297 ст.; 2021, 10 №, 186 ст.; 18 №, 320 ст.) татшӧм вежсьӧмъяс:

1) 3 статьяса 3 пункт гижны тадзи:

«3) мукӧд уджмог, кутшӧмъясӧс урчитӧма Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн.»;

2) 4 статьяса 8 пункт гижны тадзи:

«8) федеральнӧй оланпасъяс, Коми Республикаса Оланподув да Коми Республикаса оланпасъяс серти мукӧд уджмог.».

**3 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь В.В. Уйба

Сыктывкар

2022 вося кӧч тӧлысь 29 лун

85-РЗ №